Ishipa.
1.
Vuza vu ma̱za̱nga̱ ɗa, vuza na u tsu tono odoki a uma a gbani-gbani ba, ko u tono uye wa aza a unushi ba, ko u gbaɓa kaci n aza ulami ba. 
Ama wi ta̱ a kupana uyoꞋo u tono wila̱ u Vuzavaguɗu, wi ta̱ e kusheshe ku wila̱ wa a̱ ka̱ɗu ka̱ ni kanna n kayin. 
Wi ta̱ tsu maɗanga, ma na a̱ shikpa̱i a̱ iga̱Ꞌin i mini, ma na ma tsu matsa a makyan ma̱ ni, kpamu a̱vuku a̱ ni e ci ɗekpe ba, u tsu ciya̱ ta̱ ulyaꞋi a ili i na u yaꞋin dem. 
Ama uma a gbani-gbani i nannai ba, I ta̱ tsu kopo ka na wunla̱i u tsu pura̱ngu. 
Ka̱shile ta na ki ta̱ a kutakacika uma a gbani-gbani, aza a unushi tamkpamu u pece le n uma a singai. 
Adama a na Vuzavaguɗu wi ta̱ a̱ kula̱na̱ ukuna u uma a usuɓi, Ama ulinga u uma a gbani-gbani wi ta̱ a kubanka le a̱ ukpisa̱. 
