Ishipa.
70.
Kadanshi a kubana u vuza vu kelime vi ishipa: Vishipa vu Dawuda. Adama a ku ciɓasa. Ka̱shile, yaꞋan moloko vu wawa mu, Vuzavaguɗu, yaꞋan moloko vu ɓa̱nka̱ mu. 
YaꞋan aza a na i a̱ kula̱nsa̱ wuma u va̱, okpo n wono ali a̱ ripula̱. YaꞋan aza a na a cigai ene mu atakaci, okpo nu nlukana. 
YaꞋan aza a na i a kudana, <<U yaꞋan ta̱, u yaꞋan ta̱,>> a kpatala n wono. 
Ama yaꞋan aza a na i a̱ kula̱nsa̱ wu ra̱ka̱, a pana uyoꞋo a yaꞋan kpamu ma̱za̱nga̱ wu nu. YaꞋan aza a na i a kuciga wishi u nu ko wannai, a dana, <<Ka̱shile vuzagbayin ɗa.>> 
Ama mpa vuza vu unambi ɗa, n vuza vu yali, Ka̱shile, yaꞋan moloko, adama a na avu ɗa ka̱ɓa̱nki ka̱ va̱ n kishi ka̱ va̱, Vuzavaguɗu ka̱ta̱ vu geshe ba. 
