Irimiya.
45.
A ayin a na Jehokimu kolobo ka Josiya ka lyaꞋi tsugono tsa a Yahuda aya̱Ꞌa̱ a̱ na̱shi, ɗa Baruku ɗanai akaka a na keneki Irimiya u danai ni ra̱ka̱. Ɗa Irimiya u danai ni akaka a na mpa. U u danai, 
<<Kadanshi kana Vuzavaguɗu Ka̱shile ki Isaraila ka dansai a dama a̱ nu ka ɗan na. 
Vu dana ta̱, <Ili ya atakaci i ɗa wa̱ va̱, A dama na Vuzavaguɗu doku ta̱ atakaci an mɓa̱la̱ n va̱, moꞋuta̱ n inka, kpamu n ciya̱ kuvuka ba.> 
Ama Baruk i na Vuzavaguɗu u dana ta̱ La̱na̱, i na m maꞋin, mita̱ o kubono kuɓoso i ɗa, ka̱ta̱ kpamu n taɓa i na n ca̱Ꞌa̱ yi, wa ta uduniya wa ra̱ka̱. 
Vi ta̱ a kula̱nsa̱ka̱ ka̱ci ka̱ nu ili gba gbayin? Ka̱ta̱ vu la̱nsa̱ i ɗa ba, a dama na mita̱ a ku utuka̱ n una̱mgbi u vuma dem, ama mita̱ a kisa wuma u nu an ucanuku kuvon, ka̱ta̱ vu laꞋaka a ubuta̱ dem u na vu banai.> >> 
