Ishipa.
41.
Kadanshi a kubana u vuza vu kelime vi ishipa: Vishipa vu Dawuda. Vuza vu ma̱za̱nga̱ ɗa, vuza na u tsu la̱na̱ aza a unambi, Vuzavaguɗu wi ta̱ a ku wawa yi, a makyan ma atakaci. 
Vuzavaguɗu wi ta̱ e ku ere yi, u foɓo wuma u ni. Vuzavaguɗu wi ta̱ a kuzuwa yi u pana uyoꞋo a iɗika ya. wi a̱ ku ka̱sukpa̱ yi ekiye a irala i ni ba. 
Vuzavaguɗu wi ta̱ a̱ kuɓa̱nka̱ yi a ayin a na wi a̱ mɓa̱la̱. wi ta̱ o ku bonoko yi n ma̱ta̱na̱ mi ikyamba ma̱ ni mayin. 
N danai, <<Vuzavaguɗu, n yaꞋanka wu ta̱ unushi. pana asuvayali a̱ va̱ ka̱ ta̱ vu potsokpo mu.>> 
Irala i va̱ yi ta̱ a kuyaꞋansa kadanshi ka gbani-gbani adama a̱ va̱, A kudana, <<Wannai ɗai u ku kuwa̱, a cinukpa n a̱yi?>> 
Aza a na a̱ tsu ta̱wa̱ n a̱ kya̱sa̱i mu, n ka̱ɗu kete kaꞋa a̱ tsu ta̱wa̱ ba, o tsu ɓolongu su ta̱ arabali aꞋuwa adama a̱ va̱, ka̱ta̱ a bana a̱ ka̱na̱ kudansa kaꞋa a̱ ubuta̱ dem. 
Irala i va̱ ra̱ka̱ i ta̱ a̱ kuyun n otoku ele adama a̱ va̱, e kusheshe ku le n laꞋa ta̱ yaba dem ka gbani-gbani. 
A kudansa, <<Mɓa̱la̱ n ka̱na̱ yi ta̱ gbani-gbani, wi a kufuɗa ku ɗa̱nga̱ a̱ ubuta̱ mɓa̱la̱ n ni ba.>> 
Ali ka̱ja̱Ꞌa̱ ke ɗevu ka̱ va̱, vuza na n laꞋi kuneke ka̱ɗu ka̱ va̱, vuza na tsu ci lyaꞋa koɓolo, u bonoi a tsurala nu mpa. 
Vuzavaguɗu, pana asuvayali a̱ va̱, vu bonoko mu m ma̱ta̱na̱ mi ikyamba ma̱ va̱, adama a na n tsupa ili i na irala i va̱ i yaꞋankai mu. 
Mi ta̱ e kuyeve vi ta̱ a kupana uyoꞋo u va̱, adama a na i a kufuɗa kulyaꞋa kelime ka̱ va̱ ba. 
Vi ta̱ a̱ kuɓa̱nka̱ mu adama a na mi ta̱ a kuyaꞋan ili i na yi derere, Vi ta̱ a ku zuwa mu n yongo e kelime ka̱ nu ko wannai. 
YaꞋan tsu cikpa Vuzavaguɗu, Ka̱shile ka aza Israila, cikpa ni gogo na a kubana ko wannai Tanannai, Tanannai. 
